CELEX: 32008D0209
Language: ro
Date: 2008-03-07 00:00:00
Title: 2008/209/CE: Decizia Comisiei din 7 martie 2008 de modificare a apendicelui la anexa VI la Actul de aderare a Bulgariei și a României în ceea ce privește anumite unități de prelucrare a laptelui din Bulgaria [notificată cu numărul C(2008) 827] (Text cu relevanță pentru SEE)

8.3.2008   
            
            
               RO
            
            
               Jurnalul Oficial al Uniunii Europene
            
            
               L 65/18
            
         
      DECIZIA COMISIEI
   
   din 7 martie 2008
   de modificare a apendicelui la anexa VI la Actul de aderare a Bulgariei și a României în ceea ce privește anumite unități de prelucrare a laptelui din Bulgaria
   [notificată cu numărul C(2008) 827]
   (Text cu relevanță pentru SEE)
   (2008/209/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Actul de aderare a Bulgariei și a României, în special anexa VI secțiunea B capitolul 4 litera (f) primul paragraf,
   întrucât:
   
               (1)
            
            
               Bulgariei i s-au acordat perioade tranzitorii prin Actul de aderare a Bulgariei și a României pentru a le permite anumitor unități de prelucrare a laptelui să se conformeze cerințelor Regulamentului (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1).
            
         
               (2)
            
            
               Apendicele la anexa VI la Actul de aderare a fost modificat prin Deciziile 2007/26/CE (2) și 2004/689/CE (3) ale Comisiei.
            
         
               (3)
            
            
               Bulgaria a oferit garanții că două unități de prelucrare a laptelui și-au încheiat procesul de modernizare și sunt acum în conformitate cu cerințele legislației comunitare. Acestor unități li se permite să primească și să prelucreze separat laptele care respectă cerințele și laptele care nu respectă cerințele. Aceste unități trebuie, prin urmare, să fie adăugate pe lista din capitolul II din apendicele la anexa VI.
            
         
               (4)
            
            
               Prin urmare, apendicele la anexa VI la Actul de aderare a Bulgariei și a României ar trebui modificat în consecință.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Unitățile enumerate în anexa la prezenta decizie se adaugă la capitolul II din apendicele la anexa VI la Actul de aderare a Bulgariei și a României.
   Articolul 2
   Prezenta decizie se adresează statelor membre.
   
      Adoptată la Bruxelles, 7 martie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 139, 30.4.2004, p. 55; versiune corectată în JO L 226, 25.6.2004, p. 22. Regulament modificat ultima dată prin Regulamentul (CE) nr. 1243/2007 al Comisiei (JO L 281, 25.10.2007, p. 8).
   
      (2)  JO L 8, 13.1.2007, p. 35.
   
      (3)  JO L 282, 26.10.2007, p. 60.
   
      ANEXĂ
      Unități de prelucrare a laptelui care trebuie adăugate la capitolul II din apendicele la anexa VI la Actul de aderare a Bulgariei și a României
      
         
                     „Regiunea Dobrich – Nr. 8
                  
               
                     12
                  
                  
                     BG 0812009
                  
                  
                     «Serdika – 90» AD
                     gr. Dobrich ul.
                  
                  
                     
                                 gr. Dobrich
                              
                           
                                 ul. «25 septemvri» 100
                              
                           
               
                     Regiunea Smolyan – Nr. 21
                  
               
                     13
                  
                  
                     BG 2112001
                  
                  
                     «Rodopeya – Belev» EOOD
                     gr. Smolyan
                  
                  
                     
                                 gr. Sliven
                              
                           
                                 kv. «Rechitsa»”